ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 περί τρίτης τροποποιήσεως της οδηγίας 91/68/ΕΟΚ σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων (94/953/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με τους όρους του υγειονομικού ελέγχου που διέπουν τις ενδοκοινοτικές συναλλαγές αιγοπροβάτων (1), όπως τροποποιήθηκε από την πράξη σχετικά με τους όρους προσχώρησης του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και τις προσαρμογές των ιδρυτικών συνθηκών της Ένωσης (2), και ιδίως το παράρτημα Α, κεφάλαιο 1 σημείο ΙΙ 2) i),

Εκτιμώντας:

ότι το παράρτημα Α κεφάλαιο 1 σημείο ΙΙ 2) i) της οδηγίας 91/68/ΕΟΚ προβλέπει ότι στα κράτη μέλη ή τις περιοχές που αναγνωρίζονται ως επίσημα απαλλαγμένες από βρουκέλλωση (Br. melitensis), πρέπει να πραγματοποιούνται τυχαίοι έλεγχοι στις εκμεταλλεύσεις με σκοπό να αποδεικνύεται ότι τα κράτη μέλη ή οι περιοχές διατηρούν το χαρακτηρισμό-

ότι, κατόπιν επανεξέτασης της εν λόγω διάταξης, που πρέπει να πραγματοποιηθεί πριν από την έναρξη ισχύος της συνθήκης προσχώρησης, πρέπει να προβλέπονται διάφοροι τυχαίοι έλεγχοι από το δεύτερο έτος μετά το χαρακτηρισμό των κρατών μελών ή των περιοχών-

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Α κεφάλαιο 1 σημείο ΙΙ 2) i) της οδηγίας 91/68/ΕΟΚ αντικαθίσταται από το κάτωθι κείμενο:

"i) - το πρώτο έτος μετά από την αναγνώριση του κράτους μέλους ή της περιοχής ως επίσημα απαλλαγμένης από βρουκέλλωση (Br. melitensis), οι τυχαίοι έλεγχοι που πραγματοποιούνται είτε στις εκμεταλλεύσεις είτε στα σφαγεία, δείχνουν, με ποσοστό βεβαιότητας 99 %, ότι λιγότερο από 0,2 % των εκμεταλλεύσεων έχουν μολυνθεί ή 10 % τουλάχιστον των αιγοπροβάτων άνω των έξι μηνών υποβλήθηκαν σε δοκιμές σύμφωνα με το παράρτημα Γ, με αρνητικά αποτελέσματα,

- ετησίως από το δεύτερο έτος μετά την αναγνώριση του κράτους μέλους ή της περιοχής ως επίσημα απαλλαγμένης από βρουκέλλωση (Br. melitensis), οι τυχαίοι έλεγχοι που πραγματοποιούνται είτε στις εκμεταλλεύσεις είτε στα σφαγεία, δείχνουν, με ποσοστό βεβαιότητας 95 % ότι λιγότερο από 0,2 % των εκμεταλλεύσεων έχουν μολυνθεί ή 5 % τουλάχιστον των αιγοπροβάτων άνω των έξι μηνών υποβλήθηκαν σε δοκιμές σύμφωνα με το παράρτημα Γ, με αρνητικά αποτελέσματα,

- οι διατάξεις που προβλέπονται στις δύο πρώτες περιπτώσεις δύναται να τροποποιηθούν σύμφωνα με τη διαδικασία που προβλέπεται στο άρθρο 15."

Άρθρο 2

Η παρούσα απόφαση αρχίζει να ισχύει την 1η Ιανουαρίου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 46 της 19. 2. 1991, σ. 19.(2) ΕΕ αριθ. C 241 της 29. 8. 1994, σ. 135.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Οκτωβρίου 1994 για το διορισμό των τακτικών και αναπληρωματικών μελών της συμβουλευτικής επιτροπής για την επαγγελματική κατάρτιση (94/C 294/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την απόφαση του Συμβουλίου της 2ας Απριλίου 1963 σχετικά με τη θέσπιση των γενικών αρχών για την εφαρμογή κοινής πολιτικής επαγγελματικής κατάρτισης (1) και ιδίως την τέταρτη αρχή,

την απόφαση του Συμβουλίου της 18ης Δεκεμβρίου 1963 για τη θέσπιση του καταστατικού της συμβουλευτικής επιτροπής για την επαγγελματική κατάρτιση (2),

τους καταλόγους των υποψηφίων που υπέβαλαν στο Συμβούλιο οι κυβερνήσεις των κρατών μελών,

Εκτιμώντας:

ότι το Συμβούλιο, με την απόφαση της 25ης Νοεμβρίου 1991 (3), διόρισε τα τακτικά και αναπληρωματικά μέλη της συμβουλευτικής επιτροπής για την επαγγελματική κατάρτιση, για την περίοδο από 25 Νοεμβρίου 1991 έως 24 Νοεμβρίου 1993 7ότι είναι σκόπιμο να διοριστούν τα τακτικά και αναπληρωματικά μέλη της Συμβουλευτικής Επιτροπής για περίοδο δύο ετών,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της συμβουλευτικής επιτροπής για την επαγγελματική κατάρτιση για τη χρονική περίοδο από 10 Οκτωβρίου 1994 έως 9 Οκτωβρίου 1996:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Άρθρο 2

Σε μεταγενέστερο στάδιο το Συμβούλιο θα διορίσει τα τακτικά και αναπληρωματικά μέλη τα οποία θα εκπροσωπήσουν τη βελγική κυβέρνηση και τις οργανώσεις εργοδοτών και εργαζομένων του Βελγίου.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων για λόγους ενημέρωσης.

Λουξεμβούργο, 10 Οκτωβρίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. 63 της 20. 4. 1963, σ. 1338/63.

(2) ΕΕ αριθ. 190 της 30. 12. 1963, σ. 3090/63. Απόφαση που τροποποιήθηκε από την απόφαση της 9ης Απριλίου 1968 (ΕΕ αριθ. L 91 της 12. 4. 1968, σ. 26).

(3) ΕΕ αριθ. C 29 της 6. 2. 1992, σ. 1.
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 21ης Απριλίου 1994 που χορηγεί απαλλαγή στην Επιτροπή για τη δημοσιονομική διαχείριση του έκτου ευρωπαϊκού ταμείου ανάπτυξης για το οικονομικό έτος 1992 (94/352/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ,

- έχοντας υπόψη τη δεύτερη σύμβαση ΑΚΕ-ΕΟΚ (1),

- έχοντας υπόψη τους δημοσιονομικούς ισολογισμούς και τους λογαριασμούς διαχείρισης του πέμπτου, έκτου και έβδομου ευρωπαϊκού ταμείου ανάπτυξης για το οικονομικό έτος 1992 (COM(93) 234),

- έχοντας υπόψη την έκθεση του Ελεγκτικού Συνεδρίου για το οικονομικό έτος 1992, καθώς και τις απαντήσεις των θεσμικών οργάνων (2),

- έχοντας υπόψη τη σύσταση του Συμβουλίου της 25ης Μαρτίου 1994 (C3-0151/94),

- έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας (Α3-0257/94),

1. χορηγεί απαλλαγή στην Επιτροπή για τη δημοσιονομική διαχείριση του ευρωπαϊκού ταμείου ανάπτυξης για το οικονομικό έτος 1992 επί τη βάσει των ακόλουθων ποσών:

- ετήσια έσοδα

επί των οποίων, καταβληθείσες εισφορές 1 650 259 399,63 Ecu

διάφορα έσοδα, 50 967 550,61 Ecu

- ετήσιες δαπάνες 914 829 311,80 Ecu-

2. διατυπώνει τις παρατηρήσεις του στο ψήφισμα που συνοδεύει την παρούσα απόφαση-

3. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του Σώματος, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων, σειρά "L".

Στρασβούργο, 21 Απριλίου 1994.

Ο Γενικός Γραμματέας

Enrico VINCI Ο Πρόεδρος

Egon KLEPSCH

(1) ΕΕ αριθ. L 86 της 31. 1. 1986, σ. 1.

(2) ΕΕ αριθ. C 309 της 16. 11. 1993.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 για την έγκριση του προγράμματος, που έχει υποβληθεί από την Ισπανία, σχετικά με την λοιμώδη αιματοποιητική νέκρωση και την ιογενή αιμορραγική σηψαιμία για την περιφέρεια της Asturias (Το κείμενο στην ισπανική γλώσσα είναι το μόνο αυθεντικό) (94/862/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως έχει τροποποιηθεί από την οδηγία 93/54/ΕΟΚ (2), και ιδίως το άρθρο 10,

Εκτιμώντας:

ότι τα κράτη μέλη δύνανται να υποβάλλουν στην Επιτροπή ένα πρόγραμμα το οποίο αποσκοπεί κυρίως στο να τους επιτρέπει να απολαμβάνουν του καθεστώτος, για ένα ή περισσότερα μέρη του εδάφους τους, της εγκεκριμένης ζώνης όσον αφορά ορισμένες νόσους που προσβάλλουν τα ψάρια-

ότι η Ισπανία, με επιστολή της που φέρει την ημερομηνία της 27ης Μαΐου 1994, έχει υποβάλει ένα πρόγραμμα σχετικά με τη λοιμώδη αιματοποιητική νέκρωση (ΛΑΝ-ΝΗΙ) και με την ιογενή αιμορραγική σηψαιμία (IAS-SHN) για την περιοχή Asturias-

ότι στο πρόγραμμα αυτό ορίζονται οι γεωγραφικές ζώνες, τα μέτρα που πρέπει να ληφθούν από τις επίσημες υπηρεσίες, οι διαδικασίες που πρέπει να ακολουθήσουν τα εργαστήρια, η σημασία των προαναφερθέντων νόσων, καθώς επίσης και τα μέτρα καταπολέμησης σε περίπτωση ανίχνευσης μιας από αυτές-

ότι, αφού υπεβλήθη σε εξέταση, το πρόγραμμα αυτό έχει κριθεί ότι είναι σύμφωνο με τις διατάξεις του άρθρου 10 της οδηγίας 91/67/ΕΟΚ του Συμβουλίου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα, το οποίο έχει υποβληθεί από την Ισπανία, για τον έλεγχο των νόσων ΛΑΝ και ΙΑΣ για την περιοχή Asturias.

Άρθρο 2

Η Γαλλία θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με το πρόγραμμα το οποίο αναφέρεται στο πρώτο άρθρο.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 175 της 19. 7. 1993, σ. 34.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 15ης Δεκεμβρίου 1994

για την έγκριση της προσωρινής εφαρμογής της συνθήκης για το Χάρτη Ενέργειας με απόφαση της Επιτροπής εξ ονόματος της Ευρωπαϊκής Κοινότητας Ατομικής Ενέργειας

(94/1067/Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

την πρόταση απόφασης του Συμβουλίου που υπέβαλε η Επιτροπή (1),

Εκτιμώντας:

ότι οι Ευρωπαϊκές Κοινότητες και τα κράτη μέλη τους υπέγραψαν τον Ευρωπαϊκό Χάρτη Ενέργειας στις 17 Δεκεμβρίου 1991 7

ότι όλοι οι υπογράφοντες τον Ευρωπαϊκό Χάρτη Ενέργειας ανέλαβαν την υποχρέωση να εκπονήσουν συνθήκη για το Χάρτη Ενέργειας, προκειμένου να περιβάλουν τις αρχές και τους στόχους που καθορίζει ο εν λόγω Χάρτης με ένα ασφαλές και δεσμευτικό διεθνές νομικό πλαίσιο 7

ότι η εφαρμογή του Ευρωπαϊκού Χάρτη Ενέργειας είναι αποφασιστικής σημασίας για το μέλλον της Ευρώπης και στοχεύει να παράσχει τη δυνατότητα στην Κοινότητα Ανεξάρτητων Κρατών και στις χώρες της Κεντρικής και Ανατολικής Ευρώπης να αναπτύξουν το ενεργειακό δυναμικό τους, συντελώντας στη βελτίωση της ασφάλειας του ανεφοδιασμού 7

ότι τόσο η πρωτοβουλία όσα και ο κεντρικός ρόλος της Κοινότητας θα πρέπει να παγιωθούν, επιτρέποντάς της να συμμετάσχει πλήρως στην εφαρμογή της συνθήκης για το Χάρτη Ενέργειας 7

ότι η προσωρινή εφαρμογή της συνθήκης για το Χάρτη Ενέργειας θα συμβάλει στην επίτευξη των στόχων της Ευρωπαϊκής Κοινότητας Ατομικής Ενέργειας 7

ότι, αυτές οι διατάξεις της συνθήκης για το Χάρτη Ενέργειας θα πρέπει να εφαρμοστούν από την Ευρωπαϊκή Κοινότητα Ατομικής Ενέργειας, προσωρινά,

ΑΠΟΦΑΣΙΖΕΙ:

Άρθρο 1

Εγκρίνεται η προσωρινή εφαρμογή από την Ευρωπαϊκή Κοινότητα Ατομικής Ενέργειας της συνθήκης για το Χάρτη Ενέργειας, στο βαθμό που η Κοινότητα είναι αρμόδια για τα θέματα που ρυθμίζει η συνθήκη αυτή.

Το κείμενο της συνθήκης επισυνάπτεται στην παρούσα απόφαση (2).

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 15 Δεκεμβρίου 1994.

Για το Συμβούλιο

Ο Πρόεδρος

A. MERKEL

(1) ΕΕ αριθ. C 372 της 28. 12. 1994, σ. 16.

(2) Βλέπε σελίδα 24 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για τις σαλμονέλλες, Rijksinstituut voor Volksgezondheid en Milieuhygiene, Bilthoven, Κάτω Χώρες (94/842/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 13 της οδηγίας 92/117/ΕΟΚ του Συμβουλίου (3), το Rijksinstituut voor Volksgezondheid en Milieuhygiene, στο Bilthoven των Κάτω Χωρών, χαρακτηρίστηκε ως εργαστήριο αναφοράς για τις σαλμονέλλες-

ότι, σύμφωνα με την απόφαση 94/93/ΕΚ (4) της Επιτροπής, έχει ήδη καταβληθεί χρηματοδοτική ενίσχυση της Ευρωπαϊκής Κοινότητας στο Rijksinstituut voor Volksgezondheid en Milieuhygiene, στο Bilthoven των Κάτω Χωρών, και ότι έχει συναφθεί σύμβαση μεταξύ της Ευρωπαϊκής Κοινότητας και του εν λόγω ινστιτούτου για χρονικό διάστημα ενός έτους- ότι ενδείκνυται να παραταθεί η εν λόγω σύμβαση κατά ένα έτος και να προβλεφθεί συμπληρωματική χρηματοδοτική ενίσχυση, ώστε να δοθεί η δυνατότητα στο εργαστήριο αναφοράς να συνεχίσει τα καθήκοντα και τις αποστολές που καθορίζονται στο παράρτημα IV κεφάλαιο ΙΙ της οδηγίας 92/117/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί στο κοινοτικό εργαστήριο αναφοράς Rijksinstituut voor Volksgezondheid en Milieuhygiene, το οποίο έχει οριστεί με την οδηγία 92/117/ΕΟΚ, συμπληρωματική χρηματοδοτική ενίσχυση ανώτατου ποσού 100 000 Ecu.

Άρθρο 2

1. Για τους σκοπούς του άρθρου 1, σύμβαση που αναφέρεται στην απόφαση 94/93/ΕΚ παρατείνεται για διάστημα ενός έτους.

2. Ο γενικός διευθυντής Γεωργίας εξουσιοδοτείται να υπογράψει τη συμπληρωματική σύμβαση εξ ονόματος της Επιτροπής της Ευρωπαϊκής Κοινότητας.

3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τους όρους της σύμβασης που αναφέρεται στην απόφαση 94/93/ΕΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 62 της 15. 3. 1993, σ. 38.

(4) ΕΕ αριθ. L 46 της 18. 2. 1994, σ. 64.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 που τροποποιεί την απόφαση 93/52/ΕΟΚ ώστε να ληφθεί υπόψη η κατάσταση της Φινλανδίας όσον αφορά τη βρουκέλλωση (Br. melitensis) (94/965/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 93/52/ΕΟΚ που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (1), όπως τροποποιήθηκε από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, E, δεύτερο μέρος, σημείο 35, και ιδίως το άρθρο 2α,

Εκτιμώντας:

ότι, ενόψει της προσχώρησής της, πρέπει να εκτιμηθεί και να καθορισθεί το καθεστώς της Φινλανδίας σε σχέση με τη βρουκέλλωση (Br. melitensis)-

ότι στη Φινλανδία η βρουκέλλωση πρέπει να δηλώνεται υποχρεωτικά εδώ και πέντε χρόνια τουλάχιστον- ότι καμία περίπτωση βρουκέλλωσης δεν έχει επιβεβαιωθεί επισήμως εδώ και τουλάχιστον πέντε χρόνια και ότι απαγορεύεται ο εμβολιασμός εδώ και τουλάχιστον τρία χρόνια- ότι, επομένως, πρέπει να διαπιστωθεί ότι η Φινλανδία τηρεί τους όρους που προβλέπονται στο παράρτημα Α κεφάλαιο 1 μέρος ΙΙ σημείο 1α της οδηγίας 91/68/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές προβατοειδών και αιγοειδών (2)-

ότι, ως εκ τούτου, πρέπει να αναγνωρισθεί στη Φινλανδία το καθεστώς κράτους μέλους επισήμως απαλλαγμένου από τη βρουκέλλωση (Br. melitensis)-

ότι, όσον αφορά τις υποχρεώσεις σχετικά με τον ορολογικό έλεγχο που πρέπει να διενεργείται, θα αναθεωρηθούν, πριν την 1η Ιανουαρίου 1995, οι διατάξεις του παραρτήματος Α, κεφάλαιο 1, ΙΙ, 2,i) της οδηγίας 91/68/ΕΟΚ- ότι, για τη διατήρηση του καθεστώτος της Φινλανδίας, πρέπει να ληφθούν υπόψη τα αποτελέσματα αυτή της εξέτασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Ι "Κράτη μέλη" της απόφασης 93/52/ΕΟΚ προστίθεται η ακόλουθη γραμμή:

"- Φινλανδία".

Άρθρο 2

Η παρούσα απόφαση αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 13 της 21. 1. 1993, σ. 14.(2) ΕΕ αριθ. L 46 της 19. 2. 1991, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 για την τροποποίηση της απόφασης 93/693/ΕΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος κατοικιδίων βοοειδών στην Κοινότητα (Κείμενο που παρουσιάζει ενδιαφέρον για τον ΕΟΧ) (94/861/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ της 14ης Ιουνίου 1988 του Συμβουλίου για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), όπως τροποποιήθηκε τελευταία από την οδηγία 93/60/ΕΟΚ (2) του Συμβουλίου, και ιδίως το άρθρο 9,

Εκτιμώντας:

ότι η απόφαση της Επιτροπής 93/693/ΕΚ της Επιτροπής (3), όπως τροποποιήθηκε τελευταία από την απόφαση 94/609/ΕΚ (4), καθορίζει τον πίνακα των κέντρων συλλογής σπέρματος που είναι εγκεκριμένα για την εξαγωγή από τρίτες χώρες στην Κοινότητα κατεψυγμένου σπέρματος βοοειδών εκτροφής-

ότι οι αρμόδιες κτηνιατρικές υπηρεσίες της Σλοβακίας και του Καναδά διαβίβασαν κατάλογο ή τροποποιήσεις του καταλόγου των κέντρων συλλογής σπέρματος τα οποία έχουν εγκριθεί επίσημα για την εξαγωγή σπέρματος βοοειδών στην Κοινότητα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/693/ΕΚ τροποποιείται ως εξής:

1) Στο μέρος 1 το κέντρο συλλογής σπέρματος:

"CENTRE D'INSEMINATION ARTIFICIELLE DU QUEBEC (CIAQ)

PO Box 518

Saint-Hyacinthe, Quebec

J2S 7B8

Εγκριθείσες εγκαταστάσεις:

875 Βoulevard Laurier

Saint-Hyacinthe, Quebec

Κωδικός έγκρισης: CAN 073"

αντικαθίσταται από τα ακόλουθα:

"CENTRE D'INSEMINATION ARTIFICIELLE DU QUEBEC (CIAQ)

PO Box 518

Saint-Hyacinthe, Quebec

J2S 7B8

Εγκριθείσες δαπάνες:

i) 875, Βoulevard Laurier

Sainte-Madeleine, Quebec

ii) 3450 Sicotte Street

Saint-Hyacinthe, Quebec.

Κωδικός έγκρισης: CAN 073".

2) Προστίθεται τμήμα 11 με το ακόλουθο κέντρο συλλογής σπέρματος για τη Σλοβακική Δημοκρατία.

"ΤΜΗΜΑ 11

The Slovak Republic

Plemenarske sluzby s.p.

Odstepny zavad Bratislava

Plemenarska stanica bykov Luzianky

951.41 Luzianky

SLOWAKIJE

Κωδικός έγκρισης: ISB SR 01.".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 194 της 22. 7. 1988, σ. 10.

(2) ΕΕ αριθ. L 186 της 30. 6. 1993, σ. 28.

(3) ΕΕ αριθ. L 320 της 22. 12. 1993, σ. 35.

(4) ΕΕ αριθ. L 241 της 16. 9. 1994, σ. 23.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Δεκεμβρίου 1994 σχετικά με την παράταση της εφαρμογής της απόφασης 93/603/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά την μεταφορά της ανθρωπιστικής βοήθειας στην Βοσνία-Ερζεγοβίνη (94/789/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.3,

την απόφαση 93/603/ΚΕΠΠΑ του Συμβουλίου της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1),

την απόφαση 93/729/ΚΕΠΠΑ (2) του Συμβουλίου της 20ής Δεκεμβρίου 1993 για τη συμπλήρωση της κοινής αυτής δράσης,

την απόφαση 94/308/ΚΕΠΠΑ (3) του Συμβουλίου της 16ης Μαΐου 1994 για την προσαρμογή και την παράταση της εφαρμογής της απόφασης 93/603/ΚΕΠΠΑ,

την απόφαση 94/510/ΚΕΠΠΑ (4) του Συμβουλίου της 27ης Ιουλίου 1994 για τη συμπλήρωση της απόφασης 93/603/ΚΕΠΠΑ,

ΑΠΟΦΑΣΙΖΕΙ:

1. Η εφαρμογή της απόφασης 93/603/ΚΕΠΠΑ, όπως συμπληρώθηκε και προσαρμόσθηκε από τις αποφάσεις 93/729/ΚΕΠΠΑ, 94/308/ΚΕΠΠΑ και 94/510/ΚΕΠΠΑ, παρατείνεται έως τις 31 Δεκεμβρίου 1995.

2. Η παρούσα απόφαση αρχίζει να ισχύει από την ημέρα της θέσπισής της.

3. Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 12 Δεκεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. L 286 της 20. 11. 1993, σ. 1.(2) ΕΕ αριθ. L 339 της 31. 12. 1993, σ. 3.(3) ΕΕ αριθ. L 134 της 30. 5. 1994, σ. 1.(4) ΕΕ αριθ. L 205 της 8. 8. 1994, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ

της 19ης Δεκεμβρίου 1994

για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου

(94/908/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

Μετά από διαβούλευση με τη συμβουλευτική επιτροπή και την ομοφωνία του Συμβουλίου,

Έχοντας υπόψη:

τη σύμφωνη γνώμη του Ευρωπαϊκού Κοινοβουλίου (1),

την έγκριση του Συμβουλίου που χορηγήθηκε δύναμει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

Εκτιμώντας:

ότι είναι αναγκαία η σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, που υπογράφηκε στις Βρυξέλλες, στις 8 Μαρτίου 1993, προκειμένου να επιτευχθούν οι στόχοι της Κοινότητας, οι οποίοι καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα 7 ότι η συνθήκη δεν έχει προβλέψει όλες τις περιπτώσεις που καλύπτει η παρούσα απόφαση,

ΑΠΟΦΑΣΙΖΟΥΝ:

Άρθρο 1

Η ευρωπαϊκη συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, τα προσαρτημένα πρωτόκολλα, καθώς και οι προσαρτημένες στην τελική πράξη ανταλλαγές επιστολών και δηλώσεις, εγκρίνονται εξ ονόματος, της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.

Τα κείμενα της συμφωνίας, των προσαρτημένων πρωτοκόλλων και της τελικής πράξης επισυνάπτονται στην παρούσα απόφαση.

Άρθρο 2

1. Η θέση την οποία αφείλει να λάβει η Κοινότητα στα πλαίσια του συμβουλίου σύνδεσης καθορίζεται από το Συμβούλιο, μετά από πρόταση της Επιτροπής ή, ενδεχομένως, από την Επιτροπή, κάθε φορά σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

2. Ο Πρόεδρος του Συμβουλίου προεδρεύει του συμβουλίου σύνδεσης, σύμφωνα με το άρθρο 106 της ευρωπαϊκής συμφωνίας και παρουσιάζει τη θέση της Κοινότητας. Αντιπρόσωπος της Επιτροπής προεδρεύει της επιτροπής σύνδεσης, σύμφωνα με τον εσωτερικό κανονισμό της, και παρουσιάζει τη θέση της Κοινότητας.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που προβλέπεται στο άρθρο 124 της ευρωπαϊκής συμφωνίας. Ο Πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 19 Δεκεμβρίου 1994.

Για το Συμβούλιο

Ο Πρόεδρος

K. KINKEL

Για την Επιτροπή

Ο Πρόεδρος

J. DELORS

(1) ΕΕ αριθ. C 315 της 22. 11. 1993, σ. 103.